Makazole Mapimpi druk 'n drie vir die Bokke teen Namibië. (AP Photo/Christophe Ena)
As jy reeds by die werk is sonder jou groen trui, ry vinnig terug huis toe om hom te gaan soek!
Die Springbokke speel vanoggend om 11:45 in hul derde Wêreldbeker-wedstryd in Japan. Die Bokke het hul eerste kragmeting teen Nieu-Seeland met 10 punte verloor, terwyl hulle nie werklik in die daaropvolgende wedstryd teen Namibië oortuig het nie.
Rassie Erasmus het sterk voorspelers vir die Italiaanse tweestryd gekies met Pieter-Steph du Toit, Eben Etzebeth, Lood de Jager, Franco Mostert en RG Snyman almal in die span.
Die Springbokke sal die kragmeting móét wen om na die uitspeelrondes deur te dring. Indien hulle verloor, sal 'n mens hulle baie gouer by die OR Tambo-lughawe gewaar as wat aanvanklik gedink is.
Die span speel Dinsdag in hul laaste groepwedstryd teen Kanada.
In môre se groot wedstryd speel Engeland teen Argentinië om 10:00.
Indië het die hef in die hand ná twee dae se toetskrieket teen die Proteas.
Die tuisspan het 'n reusagtige eerstebeurttelling van 502/7 aangeteken te danke aan spogbeurte deur Rohit Sharma (176) en Mayank Agarwal (215). Dié twee het 'n openingsvennootskap van 317 lopies geniet.
Die Protea-kolwers het gesukkel en Ravichandran Ashwin het vir Aiden Markram (5) en Theunis de Bruyn (4) vinnig terug na die kleedkamers gestuur.
Dean Elgar (76*) en Faf du Plessis (48*) is egter besig om die Protea-kastaiings uit die vuur te krap met 'n goeie vennootskap om die vyfde paaltjie.
Die Proteas is tans 153/4 nadat hulle op 39/3 gesteier het.
Ek hoop sa kry n drag slae soos destyds teen japan
Ek skree ook vir die all black, maar het die Bokke ondersteuners regtig ge stress oor die game teen Italie indien wel dan weet ek nie
As julle die land so haat en teen almal en alles skree, trek julle tentpenne uit en gaan bly oorsee in die sogenaamde lande van melk en heuning. Julle sal vinniger terugkom as wat julle gegaan het…glo my.
Hierdie klomp anti-bokke is ñ pyn in die jy weet waar. Maar wanneer die bokke die WB wen braai hulle DIK stukke steaks.
En so ondersteun julle rasse diskiminasie met julle ou groen truitjie. Ergste is deur dit te ondersteun gee julle regmatigheid aan die rasse diskriminasie en gaan niemand n oog lig nie, julle het mos geen probleem met "reverse racism", solank ons ou Robbie se nuwe rugby song kan luister en bokkie nog op die trui is. 30 jaar terug is die selfde groen truie met meel bomme gegooi oor dieselfde diskriminasie, nou kraai geen haan. Julle huil oor die oranje, blanje , blou maar ondersteun nog die nonsens. Gin wonder my volk is in sy "moer"